CELEX: 62015CN0064
Language: lt
Date: 2015-02-12 00:00:00
Title: Byla C-64/15: 2015 m. vasario 12 d. Bundesfinanzhof (Vokietija) pateiktas prašymas priimti prejudicinį sprendimą byloje BP Europa SE/Hauptzollamt Hamburg-Stadt

27.4.2015   
            
            
               LT
            
            
               Europos Sąjungos oficialusis leidinys
            
            
               C 138/37
            
         2015 m. vasario 12 d.Bundesfinanzhof (Vokietija) pateiktas prašymas priimti prejudicinį sprendimą byloje BP Europa SE/Hauptzollamt Hamburg-Stadt
   
   (Byla C-64/15)
   (2015/C 138/50)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Ieškovė: BP Europa SE
   
   
      Atsakovė: Hauptzollamt Hamburg-Stadt
   
   
      Prejudiciniai klausimai
   
   
               1.
            
            
               Ar Direktyvos 2008/118/EB (1) 10 straipsnio 4 dalį reikia aiškinti taip, kad joje nustatytos sąlygos yra įvykdytos tik tada, kai prekių, gabenamų joms pritaikius akcizų mokėjimo laikino atidėjimo režimą, visas kiekis nebuvo pristatytas į jų paskirties vietą, arba ar nuostatą, atsižvelgiant į Direktyvos 2008/118/EB 10 straipsnio 6 dalį, taip pat galima taikyti tais atvejais, kai akcizais apmokestinamų prekių, kurioms pritaikytas akcizų mokėjimo laikino atidėjimo režimas, dalis nebuvo pristatyta į paskirties vietą?
            
         
               2.
            
            
               Ar Direktyvos 2008/118/EB 20 straipsnio 2 dalį reikia aiškinti taip, kad akcizais apmokestinamų prekių, kurioms pritaikytas akcizų mokėjimo laikino atidėjimo režimas, gabenimas baigiasi tik tada, kai gavėjas visiškai iškrauna pas jį atvykusią transporto priemonę, taigi trūkstamas kiekis nustatomas iškrovimo procese dar gabenimo metu?
            
         
               3.
            
            
               Ar Direktyvos 2008/118/EB 10 straipsnio 2 dalimi, siejama su 7 straipsnio 2 dalies a punktu, nedraudžiama nacionalinė taisyklė, pagal kurią paskirties valstybės narės kompetencija surinkti [akcizus] (greta Direktyvos 2008/118/EB 7 straipsnio 4 dalyje nustatytų išimties atvejų) priklauso vien tik nuo pažeidimo įvykio nustatymo fakto ir negalėjimo nustatyti vietos, kur buvo padarytas pažeidimas, arba ar reikia papildomai nustatyti, kad akcizais apmokestinamos prekės išleistos vartoti joms nebetaikant akcizų mokėjimo laikino atidėjimo režimo?
            
         
               4.
            
            
               Ar Direktyvos 2008/118/EB 7 straipsnio 2 dalies a punktą reikia aiškinti taip, kad, nustatant pažeidimą pagal Direktyvos 2008/118/EB 10 straipsnio 2 dalį, reikia daryti prielaidą, kad gabenamos ir į paskirties vietą nepristatytos akcizais apmokestinamos prekės, kurioms pritaikytas akcizų mokėjimo laikino atidėjimo režimas, yra išleistos vartoti visais tais atvejais, kai pagal Direktyvos 2008/118/EB 7 straipsnio 4 dalį negalima įrodyti, kad nustatytas trūkstamas [prekių] kiekis buvo sunaikintas arba negrįžtamai prarastas?
            
         
      (1)  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, 2009, p. 12).